กกต.ชวนคนไทยออกไปใช้สิทธิ์การเลือกตั้งสมาชิก และ นายก อบต.ในวันที่ 28 พฤศจิกายนนี้
นายฐิติเชฏฐ์ นุชนาฏ กรรมการการเลือกตั้ง เปิดเผย กกต.เปิดตัวแคมเปญรณรงค์ให้คนไทย เตรียมพร้อมออกไปใช้สิทธิ์ เลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ภายใต้แนวคิด “ไทยโหวต คนไทย พร้อมใช้สิทธิ” เพื่อกระตุ้นให้ประชาชนมีความรู้ ความเข้าใจในการเลือกตั้ง และตื่นตัวออกมาใช้สิทธิ์เลือกตั้ง ในวันที่ 28 พฤศจิกายนนี้ โดยจัดทำในหลายรูปแบบ เพื่อให้เข้าถึงผู้มีสิทธิเลือกตั้งทุกกลุ่มเป้าหมาย ประกอบด้วย สปอตประชาสัมพันธ์การเลือกตั้ง อบต. ชุดไทยโหวต คนไทย พร้อมใช้สิทธิ์ , สปอตประชาสัมพันธ์การเลือกตั้ง อบต. ชุดสื่ออัตลักษณ์ท้องถิ่นไทย พร้อมล่ามภาษามือ , การประชาสัมพันธ์ผ่านสื่อวิทยุ ณ จุดขายผ่านร้านสะดวกซื้อ 2,000 สาขาทั่วประเทศ รวมถึงสามารถดาวน์โหลดข้อมูลเพิ่มเติมหรือแจ้งเหตุทุจริตเกี่ยวกับการเลือกตั้งผ่าน App Store หรือ Play Store เพียงค้นหาคำว่า กกต. หรือดาวน์โหลดผ่านเว็บไซต์ กกต. หรือโทรสายด่วน 1444 โดยหลังจากนี้จะรณรงค์อย่างต่อเนื่อง จนถึง 28 พฤศจิกายนนี้         ทั้งนี้ ยืนยันความพร้อมว่า กกต.พร้อม 100% แม้จะไม่ได้เป็นเจ้าภาพจัดการเลือกตั้งโดยตรง แต่จะคุมเข้มเป็นพิเศษ และหวังว่าอุปสรรคจะเกิดขึ้นน้อยที่สุด พร้อมเชิญชวนประชาชนออกไปใช้สิทธิ ขออย่าละเลยสิทธิที่มี เพราะเป็นการชี้อนาคตผู้บริหารท้องถิ่นที่ใกล้ชิดกับประชาชนโดยตรง        ภายใต้สถานการณ์การแพร่ระบาดของโรคโควิด-19 มีการเข้มงวดการป้องกันด้านสาธารณสุข ทั้งการวัดอุณหภูมิ ผู้ใช้สิทธิและเจ้าหน้าที่ต้องสวมหน้ากากอนามัย หรือเฟสชิล ทุกคน และจะมีการทำความสะอาดจุดร่วมทุก 1 ชั่วโมง เพื่อให้ประชาชนที่ออกมาใช้สิทธิเลือกตั้งปลอดภัยมากที่สุด ขณะเดียวกัน ฝากเตือนให้ระวังเรื่องบัตรเลือกตั้ง ซึ่งครั้งนี้จะได้รับบัตร 2 ใบ บัตรใบแรก จะเป็นสีแดง จะต้องกากบาท 1 หมายเลขเท่านั้น คือ การเลือก นายก อบต. // และบัตรที่สอง บัตรสีน้ำเงิน คือ เลือกสมาชิก อบต.        สำหรับการอำนวยสะดวกการเลือกตั้งให้แก่ผู้พิการ หากเป็นพิการทางตาจะมีอักษรเบลล์ , ส่วนผู้ที่พิการทางร่างกาย ไม่สามารถเดินเข้าคูหาเองได้ ก็สามารถแจ้งไปยัง กปน. ช่วยอำนวยความสะดวกในการลงคะแนนในครั้งนี้ได้ // ส่วนผู้มีสิทธิเลือกตั้งที่ไม่ได้ไปใช้สิทธิเลือกตั้ง เนื่องจากมีเหตุ ให้แจ้งเหตุที่ไม่อาจไปใช้สิทธิเลือกตั้งต่อนายทะเบียนอำเภอ หรือนายทะเบียนท้องถิ่นที่มีชื่ออยู่ในทะเบียนบ้าน โดยทำเป็นหนังสือซึ่งยื่นภายใน 7 วันก่อนวันเลือกตั้ง หรือภายใน 7 วันนับแต่วันเลือกตั้ง สามารถแจ้งด้วยตัวเอง หรือมอบหมายให้ผู้อื่นไปยื่นแทน หรือจัดส่งทางไปรษณีย์ลงทะเบียน